Parlamentoyê Herêma Kurdistanê Federalî, dimayo ke Nêçîrvan Barzanî sond wend wezîfeyê awankerdişê hukmatî da datîzayê ey Mesrûr Barzanî.
Mesrûr Barzanî yo ke heta nika şefê servîsanê asayîşî bi, eynî wext de lajê serekê verênî yê herême Mesût Barzanî yo. Seba ke Barzanî hukmatî awan bikero mengêk wextê ey esto. Barzanî serra 2012’î ra nata Heyetê Asayîşî yê Herêma Kurdistanî de şêwirmendîye keno. Heme hêzê asayîşî yê herême binê nê serbanî de yê.
